যাদবপুরের ঘটনায় পুলিশি তদন্তে হস্তক্ষেপ করল না হাইকোর্ট

কলকাতা: হাইকোর্টে অস্বস্তি যাদবপুর পড়ুয়াদের। যাদবপুর বিশ্ববিদ্যালয়ের (Jadavpur University) ঘটনায় পুলিশি তদন্তে হস্তক্ষেপ করল না কলকাতা হাইকোর্ট (Calcutta High Court)। SFI সমর্থক উদ্দীপন কুণ্ডুদের অস্বস্তি আদালতে। ১৩ মার্চ পর্যন্ত যাদবপুরে যে কোনও রাজনৈতিক কর্মসূচিতে নিষেধাজ্ঞা জারি করেছিল হাইকোর্ট। বুধবার তা প্রত্যাহার করে নিলেন বিচারপতি তীর্থঙ্কর ঘোষ। আদালতের বক্তব্য, “রায়ের ওই অংশ কার্যকর হয়েছে । এখন আর কোর্ট ওই দায়িত্ব নিজে নিতে চায় না । এখন থেকে যে কোনও সংগঠন কিছু করতে চাইলে প্রশাসনকে জানাতে হবে ।

আরও পড়ুন: ফের করোনার দাপট! আক্রান্ত এক মহিলা

পাশাপাশি যাদবপুর বিশ্ববিদ্যালয়ে শিক্ষামন্ত্রী ব্রাত্য বসুর গাড়ির নীচে বিশ্ববিদ্যালয়ের ছাত্র ইন্দ্রানুজ রায়ের চাপা পড়ার ঘটনায় পুলিশকে এফআইআর দায়ের করে আক্রান্তদের বক্তব্য শোনার নির্দেশ দিয়েছিলেন বিচারপতি তীর্থঙ্কর ঘোষ । এদিকে, যাদবপুর-কাণ্ডের তদন্তে ফের নতুন স্বতঃপ্রণোদিত মামলা রুজু করেছে কলকাতা পুলিশ । অজ্ঞাত পরিচয় কয়েকজনের বিরুদ্ধে অভিযোগ দায়ের হয়েছে । পুলিশের তদন্তে হস্তক্ষেপ করল না হাইকোর্ট। আদালতের নির্দেশ , তদন্তে পুলিশকে সহযোগিতা করতে হবে। তদন্তের স্বার্থে মোবাইল চাইলে দিতে হবে পুলিশকে। রাজ্যকে হলফনামা পেশ করতে হবে। ৪ এপিল এই মামলার পরবর্তী শুনানি। বিচারপতি তীর্থঙ্কর ঘোষ আবেদাকারীর আইনজীবির উদ্যেশ্যে বলেন, FIR অভিযুক্ত উদ্দীপন কুন্ডু, তার বিরুদ্ধে মোবাইল না দেওয়ার নির্দেশ কীভাবে দেবে আদালত! বিচারপতির পর্যবেক্ষণ, মোবাইল ডেটা কপি করে পুলিশকে দেওয়ার জন্য ম্যাজিস্ট্রেট কাছে আবেদন করতে পারে FIR অভিযুক্তরা।

অন্য খবর দেখুন